**Ymgynghoriad: Bil yr Amgylchedd (Ansawdd Aer a Seinweddau) (Cymru)**

**1. Y cefndir**

**Diben yr ymgynghoriad**

Cafodd Bil yr Amgylchedd (Ansawdd Aer a Seinweddau) (Cymru) ("y Bil") ei gyfeirio at y [Pwyllgor Newid Hinsawdd, yr Amgylchedd, a Seilwaith](https://senedd.wales/committee/741) ("y Pwyllgor") er mwyn cynnal gwaith craffu Cyfnod 1 ar egwyddorion cyffredinol y Bil.

Yn ôl Llywodraeth Cymru, nod cyffredinol y Bil yw cyflwyno mesurau a fydd yn cyfrannu at wella ansawdd aer yr amgylchedd yng Nghymru a lleihau effeithiau llygredd aer ar iechyd pobl, bioamrywiaeth yr amgylchedd naturiol a’r economi. Mae'r Bil yn cynnig y canlynol:

* darparu fframwaith ar gyfer gosod targedau ansawdd aer cenedlaethol;
* diwygio'r ddeddfwriaeth bresennol sy'n ymwneud â'r strategaeth ansawdd aer genedlaethol; rheoli ansawdd aer lleol; rheoli mwg; parthau aer glân/parthau allyriadau isel a cherbydau sy’n segura;
* gosod dyletswydd ar Weinidogion Cymru i hyrwyddo ymwybyddiaeth o lygredd aer; a
* gosod dyletswydd ar Weinidogion Cymru i gyhoeddi strategaeth seinwedd genedlaethol.

Mae rhagor o fanylion am y Bil i'w gweld yn y Memorandwm Esboniadol sy'n cyd-fynd ag ef (PDF 143KB)

Er mwyn llywio ei waith craffu, mae’r Pwyllgor yn ceisio barn ar egwyddorion cyffredinol y Bil a'r angen am ddeddfwriaeth i gyflawni'r bwriad polisi a nodir; Y dyddiad cau ar gyfer cyflwyno tystiolaeth yw **dydd Gwener 28 Ebrill 2023.**

**Cyflwyno Tystiolaeth Ysgrifenedig**

Mae gan y Senedd ddwy iaith swyddogol, sef Cymraeg a Saesneg.

Yn unol â Chynllun Ieithoedd Swyddogol y Senedd (<https://senedd.cymru/comisiwn/polisi-comisiwn-y-senedd/ieithoedd-swyddogol/>), mae'r Pwyllgor yn yn croesawu cyfraniadau yn y naill neu’r llall o’n hieithoedd swyddogol, neu’r ddwy, a gofynnwn i sefydliadau sy’n ddarostyngedig i Safonau’r Gymraeg neu gynlluniau iaith Gymraeg ymateb yn unol â’u rhwymedigaethau eu hunain. Rhowch wybod i’r Pwyllgor wrth gyflwyno ymatebion os ydych yn bwriadu darparu cyfieithiad yn ddiweddarach.

Gweler y canllawiau ar gyfer y sawl sy’n cyflwyno tystiolaeth i bwyllgor. (https://senedd.cymru/busnes-y-senedd/pwyllgorau/cymryd-rhan-mewn-pwyllgor/)

**Datgelu gwybodaeth**
Gwnewch yn saff eich bod wedi ystyried polisi’r Senedd o ran datgelu gwybodaeth cyn cyflwyno gwybodaeth i’r Pwyllgor. (<https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/>)

Mae templed ar gael i chi lunio drafft o’ch ymatebion os hoffech feddwl am eich atebion cyn cyflwyno eich ymateb. Dylid cyflwyno'r holl ymatebion drwy'r ffurflen ymgynghori ar-lein ac ni ddylid eu cyflwyno drwy e-bost.
<https://senedd.cymru/pwyllgorau/pwyllgor-newid-hinsawdd-yr-amgylchedd-a-seilwaith/ymgynghoriad-bil-yr-amgylchedd-ansawdd-aer-a-seinweddau-cymru/>

**4. Eich barn chi**

Er mwyn cynorthwyo ein hymchwiliad, byddai'r Pwyllgor yn croesawu eich barn am unrhyw un o’r pwyntiau a ganlyn, os nad pob un:

Rhai pethau defnyddiol i chi fod yn ymwybodol ohonynt cyn i chi ddechrau ateb cwestiynau’r ymgynghoriad:

* Nid oes angen i chi ateb pob cwestiwn, dim ond y rhai yr ydych yn dymuno rhannu gwybodaeth yn eu cylch neu fynegi barn arnynt.
* Os byddwch yn darparu unrhyw wybodaeth yr ydych o'r farn nad yw'n addas ei datgelu i'r cyhoedd, gofynnwn ichi nodi pa rannau na ddylid eu cyhoeddi a'r rhesymau pam.

1. Beth yw eich barn ar egwyddorion cyffredinol y Bil, ac a oes angen deddfwriaeth i wireddu'r bwriad polisi datganedig?

|  |
| --- |
|  |

2. Beth yw eich barn ar ddarpariaethau'r Bil (a nodir yn ôl adrannau, isod), yn benodol a ydynt yn ymarferol ac a fyddant yn cyflawni'r bwriad polisi a nodwyd?

2.i) Targedau ansawdd aer cenedlaethol (adrannau 1 i 7)

|  |
| --- |
|  |

2.ii) Hyrwyddo ymwybyddiaeth am lygredd aer (adran 8)

|  |
| --- |
|  |

2.iii) Strategaeth ansawdd aer cenedlaethol (adrannau 9 i 11)

|  |
| --- |
|  |

2.iv) Rheoliadau ansawdd aer (adran 12)

|  |
| --- |
|  |

2.v) Rheoli ansawdd aer lleol (adrannau 13 i 15)

|  |
| --- |
|  |

2.vi) Rheoli mwg (adrannau 16 i 18)

|  |
| --- |
|  |

2.vii) Allyriadau cerbydau (adrannau 19 i 21)

|  |
| --- |
|  |

2.viii) Strategaeth seinwedd genedlaethol (adrannau 22 a 23)

|  |
| --- |
|  |

2.ix) Map sŵn strategol a chynlluniau gweithredu ynghylch sŵn (adrannau 24)

|  |
| --- |
|  |

2.x) Darpariaethau cyffredinol (adrannau 25 i 28);

|  |
| --- |
|  |

3. Beth yw'r rhwystrau posibl i weithredu darpariaethau’r Bil, a sut mae’r Bil yn ystyried y rhwystrau hynny?

|  |
| --- |
|  |

4. Pa mor briodol yw y pwerau yn y Bil i Weinidogion Cymru wneud is-ddeddfwriaeth (fel y nodir ym Mhennod 5 o Ran 1 o'r Memorandwm Esboniadol)?

|  |
| --- |
|  |

5. A oes unrhyw ganlyniadau anfwriadol yn debygol o ddeillio o’r Bil?

|  |
| --- |
|  |

6. Beth yw eich safbwyntiau ar asesiad Llywodraeth Cymru o effeithiau ariannol y Bil fel y nodir yn Rhan 2 o'r Memorandwm Esboniadol.

|  |
| --- |
|   |

7. A oes unrhyw faterion eraill yr hoffech eu codi ynglŷn â’r Bil a’r Memorandwm Esboniadol sy’n cyd-fynd ag ef neu unrhyw faterion cysylltiedig?

|  |
| --- |
|  |